માનવમિત્ર, નવી દિલ્હી : આઈડિયા અને વોડાફોનનાં મર્જરને ટેલીકોમ મંત્રાલયે અમુક શરતો સાથે મંજુરી આપી દીધી છે. આ સાથે જ મર્જર બાદ કંપની દેશની સૌથી મોટી ટેલીકોમ ઓપરેટર બની જશે. દુરસંચાર મંત્રાલયે સોમવારે વોડાફોન ઇન્ડિયા અને આઈડિયા સેલ્યુલરનાં મર્જરને મંજુરી આપી દીધી છે. સુત્રોનાં જણાવ્યા મુજબ મંત્રાલયે આઈડિયા સેલ્યુલરને જણાવ્યું છે કે તે વોડાફોનના સ્પેક્ટ્રમ માટે ૩૯૨૬ કરોડ રૂપિયાની રોકડ રકમ ચુકવે. આ સાથે જ ૩,૩૪૨ કરોડ રૂપિયાની બેંક ગેરેંટી પણ જમા કરાવવાની શરત રાખવામાં આવી છે.